CELEX: 62016CN0158
Language: ro
Date: 2016-03-16 00:00:00
Title: Cauza C-158/16: Cerere de decizie preliminară introdusă de Juzgado Contencioso-Administrativo n° 1 de Oviedo (Spania) la 16 martie 2016 – Margarita Isabel Vega González/Consejería de Hacienda y Sector Público de la Administración del Principado de Asturias

13.6.2016   
            
            
               RO
            
            
               Jurnalul Oficial al Uniunii Europene
            
            
               C 211/30
            
         
      Cerere de decizie preliminară introdusă de Juzgado Contencioso-Administrativo no 1 de Oviedo (Spania) la 16 martie 2016 – Margarita Isabel Vega González/Consejería de Hacienda y Sector Público de la Administración del Principado de Asturias
      (Cauza C-158/16)
      (2016/C 211/38)
      Limba de procedură: spaniola
      
         Instanța de trimitere
      
      Juzgado Contencioso-Administrativo no 1 de Oviedo
      
         Părțile din procedura principală
      
      
         Reclamantă: Margarita Isabel Vega González
      
         Pârât: Consejería de Hacienda y Sector Público de la Administración del Principado de Asturias
      
         Întrebările preliminare
      
      
                  1)
               
               
                  Noțiunea „condiții de muncă” la care se referă clauza 4 din Acordul-cadru cu privire la munca pe durată determinată, inclus în anexa la Directiva 1999/70/CE (1) a Consiliului din 28 iunie 1999 privind munca pe durată determinată, trebuie interpretată în sensul că include situația juridică în care, la fel ca personalul permanent, un lucrător aflat într-un raport de muncă pe durată determinată și care a fost ales pentru îndeplinirea unei sarcini politice reprezentative are posibilitatea să solicite și să obțină o suspendare a raportului de serviciu cu angajatorul pentru a reveni astfel pe post după expirarea mandatului parlamentar corespunzător?
               
            
                  2)
               
               
                  
                     Principiul nediscriminării la care se referă clauza 4 din Acordul-cadru cu privire la munca pe durată determinată, inclus în anexa la Directiva 1999/70/CE a Consiliului din 28 iunie 1999 privind munca pe durată determinată, trebuie interpretat în sensul că se opune unei reglementări regionale precum Legea nr. 3/1985 a Principatului Asturia din 26 decembrie 1985 privind organizarea funcției publice a administrației Principatului Asturia, care, la articolul 59 alineatul 2, exclude în mod total și absolut posibilitatea ca funcționarii temporari să obțină recunoașterea situației administrative de detașare atunci când sunt aleși deputați în parlament, în condițiile în care acest drept este recunoscut funcționarilor de carieră?
               
            
         (1)  JO L 1999, L 175, p. 43, Ediție specială, 05/vol. 5, p. 129.